Pupo

Enzo Ghinazzi, cunusciut c'o nomm' d'arte 'e Pupo (nato a Ponticino l'11 'e settembre d'o 1955), è nu cantant' e prisentator' televisivo 'talian.

 Carriera 
Accummenciaje a cantà dint'o 1975, cu 'a canzona Ti scriverò, che fuje pubblicata dint'all'album d'o 1976 Come sei bella. Sagliett' o success' dint'o 1979, cu 'e canzon' Forse, Ciao, Sempre tu e Gelato al cioccolato, pubblicate dint'o sicond'album d'o 1979 (Gelato al cioccolato).

Dint'o 1980 partecipa 'o Festival 'e Sanremo cu 'a canzona Su di noi, pubblicata dint'all'album Più di prima 'nziem' a ati 'doje canzone: Cosa farai e Firenze S. Maria Novella, ca facetteno successo.
Ati successe suoje fujeno Lo devo solo a te (1981), La storia di noi due (1981), Cieli azzurri ( purtat'a Sanremo dint'o 1983), Un amore grande (purtat'a Sanremo dint'o 1984) e La vita è molto di più, cantata cu Fiordaliso.

Dint'a chistu tiemp', Pupo avett' cocch' prublem cu 'a malattia pe 'o juoc' d'azzardo, ma dint'o 1992, tuorn'a Sanremo cu La mia preghiera, ma chesta canzona venette eliminata dint'a primma serata.

Dint'all'anne 2000, Pupo accuminciaje a fà 'o prisentator' televisivo. Dint'o 2005, ha prisentat' Il malloppo, 'ncopp'a Rai Uno. Poje ha cundott, 'nziem a ll'ate prugramm, Affari tuoi, Reazione a catena e Chi fermerà la musica.

Dint'o 2009, Pupo tuorn'a Sanremo cu L'opportunità, 'nziem'a Paolo Belli e Youssou 'N Dour e accummencia a prisentà I Raccomandati.

Dint'o 2010 tuorna n'ata vota a Sanremo cu Italia amore mio, 'nziem'o principe Emanuele Filiberto di Savoia e Luca Canonici e conduce n'ata vota I Raccomandati, 'nziem' o programma Ciak... si canta!, 'ncopp'a Rai Uno.

Categurìa:Cantante taliane